Jean-Pierre Pier

De Jean-Pierre Pier, gebuer den 29. August 1870 zu Mamer, a gestuerwen de 7. Februar 1970 zu Réimech, war e lëtzebuergesche Schoulmeeschter an Auteur.

No sengem Studium an der Normalschoul, war de Pier vun 1896 bis 1935 Schoulmeeschter zu Bouneweg. Als Member a President vun der Kierchefabréck war hien aktiv bei de Manifestatiounen an der Par.

De Pier huet 1939 eng Chronik iwwer Bouneweg erausginn, an där hien den Urspronk an d'Entwécklung vum Quartier, déi sozial Struktur vun den Awunner, déi militäresch Evenementer iwwer d'Joerhonnerten, d'Geschicht vum Klouschter an d'Entwécklung vun der Par ënnersicht huet.

 Auszeechnungen 
 Médail en vermeil am Ordre de la couronne de chêne (Promotioun 1929)Memorial N°4 vun 1929 mat enger Lëscht vu Leit déi am Ordre de la couronne de chêne dekoréiert goufen
 Als Undenken un de Pier gouf zu Bouneweg eng Strooss (Rue Jean-Pierre Pier) no him genanntHenri Beck, 1992, Was bedeuten die Straßennamen der Stadt? Ons Stad, Nr 40, S. 36.

 Wierker (Auswiel) 
 1906: “Stand der Dienstwohnungen des Lehrpersonals unserer Primärschulen”, Luxemburg: M. Huss, 14 S.
 1908: “Das internationale Büreau für Lehrervereine und der Luxemburger Lehrerverein”, Luxemburg: P. Worré-Mertens, 16 S.
 1939: “Bonneweg in Mittelalter und Neuzeit und seine geschichtlichen Beziehungen zu Hollerich”, Luxemburg: Sankt-Paulus-Dr., 244 S.
 1950: “Die Bewegung der Bevölkerung in den Gemeinden unseres Landes wärend der letzten hundert Jahre: Von 1847-1947: Nach den Ergebnissen der Volkszählungen”, Separat-Abdruck aus der Zeitschrift: Heimat und Mission, Hefte 2 und 3, Jahrg. 1950
 1952: “Von der Leproserie und den Zisterzienserinnen in Bonneweg: Beitrag zur Feier des 800. Todestages vom hl. Bernhard, Stifter des Ordens der Zisterzienser”, an: Heimat und Mission
 1965: “Religiöse Kultstätten in Bonneweg”, an: Marie Notre-Dame, Reine de la Paix: plaquette éditée à l'occasion de la consécration de l'église paroissiale de Bonnevoie, Luxembourg: Impr. St-Paul

Kategorie:Lëtzebuergesch Schoulmeeschteren
Kategorie:Lëtzebuergesch Auteuren
Kategorie:Gebuer 1870
Kategorie:Gestuerwen 1970
Kategorie:Persounen, no deenen eng Struktur zu Lëtzebuerg genannt ass